विषय निर्धारण के लिए सचिव यूपी बोर्ड नीना श्रीवास्तव, अपर निदेशक माध्यमिक मंजु शर्मा और संयुक्त शिक्षा निदेशक माया निरंजन की तीन सदस्यीय समिति ने सितंबर में ही शासन को रिपोर्ट भेजी थी। लेकिन आठ विषयों की भर्ती निरस्त हुए तीन महीने से अधिक का समय बीतने के बावजूद विषय निर्धारण नहीं हो सका है। 9294 पद 2016 में विज्ञापित हुए थे जबकि वर्तमान में सहायक अध्यापक के 6172 और प्रवक्ता के 953 खाली पदों की सूचना चयन बोर्ड को मिल चुकी है। लेकिन चयन बोर्ड की ओर से विज्ञापन जारी नहीं हो रहा। .